jkorsvik/nowiki_second_scrape_merged huggingface dataset:
Elisabeth Wahlin

Elisabeth Wahlin (født 28. september 1980) er en norsk kvinnelig fotballspiller som har spilt og vært trener for Fløya. 
Wahlin begynte karrieren i Narvik, i lokallagene Mjølner og Hardhaus, men ble oppdaget av Grand Bodø da hun var 16 og spilte der i tre sesonger før hun fikk kontrakt med Kolbotn. Hun ble seriemester, men følte at hun fikk liten tillit av trener Peer Danefeld, og valgte derfor Røa før 2003-sesongen.I Røa ble hun en enda større suksess og fikk rødt kort som høyreback sin debutkamp mot Larvik og måtte stå over neste kamp og ble seriemester og cupmester to ganger med Røa. Hun debuterte på landslaget den 9. mars 2005 i Algarve Cup. Hun spilte tre kamper til, en som innbytter. I 2006 ble Wahlin valgt ut som høyre back på «Årets lag».I desember 2007 dro Wahlin fra Røa til Fløya, da hun fikk jobb i politiet i Tromsø. Resultatmessig ble det ingen suksess etter første sesong. Imidlertid spilte hun for klubben i 2009 og 2010 også.
I 2012 var hun trener for Fløyas damelag med Anneli Giske som spillende assistent.


== Meritter ==
Med Kolbotn

Seriegull 2002Med Røa:

Seriegull 2004, 2007
Cupgull 2004, 2006


== Referanser ==


== Eksterne lenker ==
(no) Elisabeth Wahlin – Norges Fotballforbund 
(de) Elisabeth Wahlin – Soccerdonna
Hankuk University of Foreign Studies

Hankuk University of Foreign Studies (Hangul: 한국 외국어 대학교 eller bare 외대, Ödä som betyr «universitetet for utenlandsstudier») er et universitet i Seoul i Sør-Korea som spesialiserer seg på språkstudier. Universitetet er et av de større private universitetene i landet, og har i tillegg til Seoul en avdeling i Yongin.
Ved universitetet finnes det 45 ulike språkinstitutter, men det tilbys også fag innenfor områdestudier, samfunnsvitenskap, internasjonale relasjoner/diplomatistudier og kringkasting/massemedier. Blant språkstudiene finnes en egen avdeling for skandinaviske studier.


== Referanser ==


== Eksterne lenker ==
Offisielt nettsted 
(en) Hankuk University of Foreign Studies – kategori av bilder, video eller lyd på Commons
Provinsen Pommern

Provinsen Pommern (tysk: Provinz Pommern) var en provins i kongedømmet Preussen, og deretter Fristaten Preussen, som eksisterte fra 1815 til 1945. Dens territorium omfattet området Vorpommern vest for elven Oder, og Hinterpommern øst for den samme elven. Provinsen grenset i vest mot Mecklenburg-Schwerin og Mecklenburg-Strelitz, i sør mot Provinsen Brandenburg og i øst mot Vestpreussen.
Provinsens hovedstad var Stettin.
Provinsen hadde sin historiske opprinnelse i hertugdømmet Pommern (1121–1627) og Svensk Pommern (1630–1815). I 1945 ble territoriet til provinsen delt mellom delstaten Mecklenburg-Vorpommern i Tyskland og Stettin voivodskap i Polen.


== Administrativ inndeling ==


=== Fra 1816 til 1945 ===
I tiden fra 1816 til 1945 var provinsen Pommern i overveiende grad dominert av landbruk, og den territoriale administrative strukturen endret seg lite. Provinsen var inndelt i tre Regierungsbezirke: Köslin, Stettin og Stralsund.
Heggekveldvikler

Heggekveldvikler  (Epinotia signatana) er en sommerfugl i gruppen av viklere (Tortricidae).


== Utseende ==
En middelsstor (vingespenn 14-16 millimeter), brun vikler. Forvingen er brun med to litt utydelige, lyse tverrbånd. Ved framkanten er det hvite flekker med brun kjerne. Vingens ytterkant har en svart rand i der fremste to tredjedelene, avbrutt av en smal, hvit strek når spissen, mens randen nær bakhjørnet er hvit. Bakvingen er brun med lys rand.


== Levevis ==
Larvene lever på busker og løvtrær i slekten Prunus, slik som hegg (Prunus padus), slåpetorn (Prunus spinosa) og søtkirsebær (Prunus avium). Sjeldnere kan de finnes på andre løvtrær. De voksne viklerne flyr i juni-juli.


== Utbredelse ==
Arten er utbredt i Europa, unntatt lengst i sør og nord, og i det nordlige Asia.
Den er nokså vanlig i Sør-Norge og er funnet nord til Nord-Trøndelag.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Epinotia Hübner, 1825
heggekveldvikler, Epinotia signatana (Douglas, 1845)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Epinotia signatana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) heggekveldvikler i Global Biodiversity Information Facility 
(no) heggekveldvikler hos Artsdatabanken 
(sv) heggekveldvikler hos Dyntaxa 
(en) heggekveldvikler hos Fauna Europaea 
(en) heggekveldvikler hos NCBI 
(en) Kategori:Epinotia signatana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gone-serien

Gone er en amerikansk bokserie for ungdom i sjangeren dystopisk science-fiction, skrevet av Michael Grant, og alle de 6 utgitte bøkene er også å finne på norsk. Serien er sentrert rundt den fiktive byen Perdido Beach i California. Alle over 15 år forsvinner og byen og et nærliggende området kalt Coates er innkapslet innenfor en ugjennomtrengelig boble. Mange av menneskene og dyrelivet utvikler overnaturlige evner. Boken følger ulike figurer, men hovedsakelig Sam Temple og hans tvillingbror Caine Soren. De er de første som fyller 15, men hva skjer da hvis alle over 15 forsvinner? 
Den første romanen i denne bokserien, kalt Gone, ble først utgitt i 2008. Den andre boken, Hunger, ble utgitt året etter, fulgt av en tredje bok, Lies, den 4. mai 2010. Den fjerde boken, utgitt 5. april 2011, har tittelen Plague. Femte og sjette bok vil få titlene henholdsvis Fear og Light. Førstnevnte ble utgitt 4. april 2012, og Light kom ut 3. april 2013.
Bøkene har også fått norske navn:

Forsvunnet
Mørke krefter
Løgner
Pesten
Frykten
LysetI 2017 kom oppfølgeren «Monster» og den åttende boken i serien «Villain» kommer ut i 2018. Disse er ikke oversatt til norsk ennå.


== Eksterne lenker ==
Gone, hjemmeside hos HarperTeen
Gone, hovedside hos Egmont Publishing
Morten Furuholmen

Reidar Morten Furuholmen (født 24. mai 1963) er en profilert norsk forsvarsadvokat. 
Han ble utdannet cand jur fra Oslo i 1992, og arbeidet til 1994 som advokatfullmektig i Advokatfirmaet Storrvik, til 1997 i egen praksis i selskapet Morten Furuholmen, og fra 1997 i Advokatfirmaet Furuholmen AS. Han har blant annet bistått Tjostolv Moland og Joshua French som er dømt for drap og spionasje i Kongo og var forsvarer for Kjell Alrich Schumann som ble dømt til seksten år forvaring etter NOKAS-ranet.
I mai 2010 ble Furuholmen dømt til seks måneder betinget fengsel for medvirkning til grovt heleri etter at han krevde inn penger på vegne av David Toska. Som en konsekvens av dommen ble han kastet ut av Advokatforeningen, men fikk beholde advokatbevillingen fordi det var gått lang tid siden det straffbare forhold skjedde.


== Referanser ==
Lisa De Vanna

Lisa Marie De Vanna er en australsk kvinnelig fotballspiller. Hun regnes blant de beste spissene i verden.De Vanna har spilt for svært mange australske lag, men det var da hun spilte for Adelaide Sensation at hun ble oppdaget og etter hvert funnet god nok for det australske landslaget, der hun lenge ble sett på som en «super-sub», altså en innbytter som kan komme inn og avgjøre kamper. De Vanna fikk i 2006 kontakt med det engelske laget Doncaster Rovers Belles, og hadde suksess der. Via australske klubber gikk turen videre til AIK i Damallsvenskan i 2008-sesongen, og hun kom på femteplass på toppscorerlisten i Sverige det året. Det normalt svake AIK kom også på en fjerdeplass.
Etter året i AIK fikk hun kontrakt med Washington Freedom. I sin første sesong gjorde hun sakene bra, og scoret 6 mål. I sin andre fikk hun imidlertid lite spilletid i hovedsak fordi hun var skadet mye av tiden etter at hun brakk benet i en kamp i Asiamesterskapet det året.


== Referanser ==


== Eksterne lenker ==
(en) Lisa De Vanna – Olympedia 
(en) Lisa De Vanna – Sports-Reference (OL-resultater – arkivert) 
(en) Lisa De Vanna – Australian Olympic Committee 
(en) Lisa De Vanna – FIFA 
(en) Lisa De Vanna – UEFA 
(en) Lisa De Vanna – WorldFootball.net 
(en) Lisa De Vanna – Soccerway 
(de) Lisa De Vanna – Soccerdonna 
(en) Lisa De Vanna – FBref 
Football Australias hjemmeside
Arnljot Nyaas

Arnljot Nyaas (født 14. mai 1916, død 16. juli 1995) var en norsk langrennsløper som konkurrerte på slutten av 1940- og begynnelsen av 1950-årene.
Karrierens høydepunkt kom under VM 1950 i Lake Placid, der han tok bronsemedalje på 18 km, bare slått av svenskene Karl-Erik Åström og Enar Josefsson.


== NM-medaljer ==
1947: Bronse på 50 km
1948: Bronse på 50 km
1950: Gull på 4 x 10 km stafett (sammen med Georg Tømte, Ivar Odd Formo og Henry Hermansen
1951: Gull på 4 x 10 km stafett (sammen med Alf Bakke, Ivar Odd Formo og Henry Hermansen


== Referanser ==


== Eksterne lenker ==
(en) Arnljot Nyaas – FIS (langrenn) 
Hans Lysakers side med resultater fra NM på ski 1938-1952
Eduard Joseph d’Alton

Joseph Wilhelm Eduard d’Alton  (født 11. august 1772 i Aquileia, død 11. mai 1840 i Bonn) var en tysk anatom, arkeolog og kopperstikker.
d’Alton studerte i Firenze og Wien, og ble etter hvert professor i kunsthistorie og arkeologi i Bonn. Han hadde nære forbindelser med Goethe og bearbeidet sammen med Heinrich Christian Pander Vergleichende Osteologie (1821–1828) og aleine Die Naturschichte des Pferdes (2 bind 1810-17).
Eduard Joseph d’Alton var far til anatomen Eduard d'Alton.


== Referanser ==


== Kilder ==
Svensk uppslagsbok. Lund 1929


== Eksterne lenker ==
The Romantic Conception of Life: Science and Philosophy in the Age of Goethe
Kjeld Abell-prisen

Kjeld Abell-prisen er en dansk kulturpris som deles ut hvert andre eller tredje år til en person som har gjort en innsats innenfor dansk teater- eller film. 
Prisen deles ut av Det Danske Akademi som bestyrer Kjeld Abells Mindefond. Minnefondet ble opprettet etter Kjeld Abells død i 1961. Med prisen følger et beløp på 50 000 kroner.


== Mottakere ==
2015: Andreas Garfield
2011: Nikoline Werdelin
2009: Line Knutzon
2007: Jokum Rohde
2005: Claus Beck-Nielsen
2003: Nullo Facchini
2000: Peter Asmussen
1997: Morti Vizki
1995: Jens Kistrup
1993: Lars von Trier og Niels Vørsel
1991: Ernst Bruun Olsen
1989: Kirsten Delholm
1987: Astrid Saalbach
1985: Ulla Ryum
1983: Jørgen Leth
1982: Finn Methling
1980: Eugenio Barba
1978: Inger Christensen
1976: Jess Ørnsbo


== Eksterne lenker ==
Kjeld Abell-prisen hos Det Danske Akademi
Kjeld Abell-prisen hos litteraturpriser.dk
Smedmyrkoia

Smedmyrkoia er en tømmerkoie med tilhørende stall, som inneholder utedo og vedskjul. Hytta ligger inntil blåmerket sti og skiløype, omkring hundre meter vest for øvre Lysedammen, og fem kilometer nord for Skansebakken, innerst i Sørkedalen i Oslo. 
Smedmyrkoia har alt man trenger av kjøkkenutstyr. Hytta består av fire rom og har 9 sengeplasser. Smedmyrkoia har ikke innlagt vann eller strøm. Til matlaging brukes propanbluss. Vann kan hentes i bekken langs skogsbilveien/skiløypa hundre meter nord for hytta. Fra hytta er det 3 km til Oppkuven-Smeddalen naturreservat. 
Smedmyrkoia er låst med DNT-nøkkel og kan brukes hele året. Soveplasser kan forhåndsbestilles på internett. Søndagene fra januar til mars, kl. 11.00-16.00, har Friluftsklubben saft- og vaffelservering på hytta. 
Bestyrere/hytteverter: Ubetjent, DNT Oslo og Omegn er driftsansvarlig


== Eksterne lenker ==
Skiforeningen om Smedmyrkoia
DNT om Smedmyrkoia
Kart over hytter og stier i Oslomarka
Giustina Demetz

Giustina Demetz (født 27. april 1941 i San Cristina i Syd-Tirol) er en tidligere italiensk alpinist. Hun oppnådde best resultater i disiplinene utfor og storslalåm.
I andre halvdel av 1960-årene var Demetz Italias klart fremste kvinnelige alpinist. Fra 1965 til 1969 vant hun 10 italienske mesterskapstitler i fire forskjellige disipliner. Internasjonalt fikk hun sin debut i OL 1964 i Innsbruck, to år senere kom hun på femteplass i VM 1966 i Portillo i Chile.
Fra 1967 deltok Demetz i den nyinnførte verdenscupen. 3. mars dette året vant hun utforrennet i Sestriere, en seier hun delte med Frankrikes Marielle Goitschel, som kjørte inn til samme tid. Hun endte sesongen som nummer tre i utforcupen sammenlagt. Dette ble hennes beste sesong, og hun la opp etter han hun ikke greide å kvalifisere seg til VM 1970.


== Meritter ==


=== Olympiske leker ===
Innsbruck 1964: 11.-plass i utfor, 14.-plass i storslalåm
Grenoble 1968: 13.-plass i utfor, 14.-plass i storslalåm


=== Verdensmesterskap ===
Portillo 1966: 5.-plass i kombinasjonen, 6.-plass i storslalåm


=== Verdenscup ===
Sesongen 1966/67: 9.-plass sammenlagt, 3.-plass i utforcupen
Sesongen 1968/69: 9.-plass i utforcupen
14 plasseringer blant topp 10, hvorav 1 seier (utforrennet i Sestriere 3. mars 1967).


=== Andre meritter ===
10 italienske mesterskapstitler:

Utfor: 1965, 1968, 1969
Storslalåm: 1965, 1966, 1967, 1968
Slalåm: 1967, 1968
Kombinasjon: 1968


== Referanser ==


== Eksterne lenker ==
(en) Giustina Demetz – Olympedia 
(en) Giustina Demetz – Sports-Reference (OL-resultater – arkivert) 
(en) Giustina Demetz – FIS (alpint) 
(en) Giustina Demetz – ski-db.com
Walther Amelung

Walther Oskar Ernst Amelung (født 15. oktober 1865, død 12. september 1927) var en tysk klassisk arkeolog.
Amelung studerte på sine vidtfavnende reiser den greske og romerske antikken og bosatte seg i 1896 i Roma, der han i omkring 30 år arbeidet som forsker, foreleser og forfatter, særlig ved det tyske arkeologiske instituttet. Også mange skandinaver har hatt Amelung som publikum. Blant hans skrifter kan nevnes noen verk om antikvitene i Firenze: Die Skulpturen des Vatikanischen Museums (1903–08), Die Antikensammlungen in Rom (Modernner Cicerone 1904, ny upplaga 1913), og oversettelse av Catullus og Sofokles.


== Referanser ==


== Kilder ==
Svensk uppslagsbok. Lund 1929


== Eksterne lenker ==
Dictionary of Art Historians (biografi)
Eirik Gjen

Eirik Bodding Gjendemsjø (født 27. juni 1995 i Kristiansund) er en norsk artist kjent under artistnavnet Eirik Gjen. Han var blant annet solist i den offentlige feiringen av Kong Haralds 70-årsdag.


== Biografi ==
Eirik Gjen meldte seg inn i Sølvguttene i 2003 og gikk videre fra audition. Samme år begynte han som førstesopran i aspirantkoret, og etter noen måneder sang han i hovedkoret. Eirik Gjendemsjø synger ikke lenger i koret.
I 2006  ble Eirik Gjen på audition tatt opp som elev hos Art musikalskole.
I april 2010 deltok han i musikalen Back to the 80's, som ble satt opp på Chat Noir.
Han har videre vært med som solist i Ut i vår hage på NRK1 og har spilt en ung utgave av Otto Jespersen i Rikets Røst på TV 2 2008. I 2009 deltok han i Norske Talenter, hvor han kom til semifinalen. Eirik Gjen har også deltatt i Det store korslaget med team Erik og Kriss, der koret kom på tredjeplass. Han er også aktiv på sosiale medier, og har over 100 000 følgere på Twitter. 
Eirik Gjen har også koret med Sølvguttene for Morten Harket, Andrea Bocelli og Diana Ross – og sunget for Michelle Obama i forbindelse med utdelingen av Nobels fredspris til president Barack Obama. 
I september 2010 ga Eirik Gjen ut singelen The Greatest. Musikkvideoen er sett av over 170 000 på YouTube. Fem måneder senere, 18. februar 2011 kom Eirik Gjen ut med singelen Hello.


== Diskografi ==
SinglerThe Greatest (2010)
Hello (2011)
Explore (2016)
Sacrifice (2017)
Keep Falling (2017)
Credit (2018)Deltar påSølvguttene: Julemesse – Missa In Nativitate Domini (2006)
Morten Harket: Letter from Egypt (2008)
Prince-tribute: Shockadelica – 50th Anniversary Tribute to the Artist Known as Prince (2008)
Ole Edvard Antonsen: Desemberstemninger (2009)
Finn Kalvik & Erik Fosnes Hansen: Neste stasjon Grorud (2010)
Hilde Marie Kjersem: Let's Let Go (2011)
Finn Kalvik: 50 favoritter (2013)


== Kilder ==
Eirik Gjendemsjøs blogg
Norske Eirik gjør som Justin Bieber (Dagbladet.no)
http://mp3.platekompaniet.no/site/web3/view.ftl?page=artist&artistId=3752935
[1]
Isthmian League Division One North

Isthmian League Division One North er en fotball-avdeling innen Isthmian League. 
Den ligger er på den åttende nivået av fotball i England. Den går parallelt med Isthmian League Division One South. Dens vinnere og play-off vinnerne blir forfremmet til Isthmian League Premier Division. Den er blitt sponset av Ryman, og blir derfor offisielt kjent som Ryman League Division One North. 
En tidligere Division One North eksisterte i to fotball-sesonger fra 2002 til 2004. Divisjonen ble dannet av en sammenslåing av isthmiske League First Division og isthmiske League Second Division på slutten av 2001-02 sesongen, og tanken var å redusere reiseavstanden for lagene i den isthmiske ligaen. Den isthmiske ligaen dekker Norfolk, Suffolk, Kent, Essex, Cambridgeshire og Hertfordshire.
Trindade og Martim Vaz

Trindade og Martim Vaz er en øygruppe beliggende rundt 1 200 kilometer øst for Vitória i Sør-Atlanteren, tilhørende delstaten Espírito Santo, i regionen Sudeste, Brasil. Øygruppen har et areal på 10,4 km² og en befolkning på 32, tilhørende Brasils marine. Øygruppen består av seks øyer; Trindade som er den største med et areal på 10,1 km² og Martim Vaz som er den nest største øya med et areal på 0,3 km² (30 hektar).
Øyene er av vulkansk opprinnelse og har ulendt terreng. De er stort sett øde, bortsett fra den sørlige delen av Trindade. De ble oppdaget i 1502 av portugiseren Estêvão da Gama og tilhørte Portugal før de ble en del av Brasil og dets uavhengighet. Fra 1890–96 ble Trindade okkupert av Storbritannia frem til en avtale med Brasil ble oppnådd. I løpet av den britiske okkupasjonen ble Trindade kjent som «South Trinidad».


== Referanser ==
Tannpussevise

«Tannpussevise» er en barnesang med melodi av Kåre Grøttum og tekst av Sissel Castberg.  Den ble først fremført i barneprogrammet Kosekroken tidlig i 1969 med vaktmester Svein Byhring, tante Ragne Tangen og postmann Ulf Wengård.  Teksten oppfordret til å pusse tennene.
Melodien ble utgitt på single for Fontana i 1969 og var blant landets bestselgende. 
Utgivelsen ga VGs sølvskrin til de tre artistene, for å ha solgt over 10 000 eksemplarer.
Og i 1976 vant man en sølvplate for å ha passert 20 000 solgte.
Grøttum og Castberg ga forøvrig ut oppfølgeren «Akevise» tidlig 1970, også den med Ragne Tangen. Formålet var å gjøre det tryggere å ake for barn.


== Andre sanger med samme navn ==
I 1978 avstedkom Trond-Viggo Torgersen komposisjonen med teksten
«Puss, puss, så får du en suss», ofte bare kalt «Tannpussevisa». Likens hadde Halvdan Sivertsen si «Tannpussevise» med
Labbetuss som skulle pusse tanna.


== Utgivelser ==
Postmannen, vaktmester'n og tante Ragne, Tannpussevisa, spill selv (Fontana, 1969).
Halvdan Sivertsen, Labbetussviser (1983).
Trond-Viggo Torgersen, Noe med Flode (Lydbok, 2003)


== Referanser ==
Church Commissioners

Church Commissioners er et organ som forvalter den historiske eiendommen og aktiva tilhørende Den engelske kirke. 
Organet ble satt opp i 1948 for kombinere forskjellige aktiva fra Queen Anne's Bounty, et fond fra 1704 for lindring av fattige prester, og av kirkelige kommissærer som ble dannet i 1836. Kommisjonen ble satt opp under den første korte administrasjonen av Robert Peel i 1835 med et bredt mandat. Det meste av meste av inntektene brukes til å betale pensjoner til prester.
Times of Grace

Times of Grace er en amerikansk metalcore-duo, dannet i 2008 i Southampton, Massachusetts. Gruppen består av Adam Dutkiewicz (Killswitch Engage) og Jesse Leach (The Empire Shall Fall, tidligere medlem av Killswitch Engage og sømløst) mens gitaristen Joel Stroetzel (Killswitch Engage), bassist Daniel Struble (tidligere av Five Pointe O), trommeslager Dan Gluszak (tidligere av Envy på kysten) fullfører turnébesetningen. Et album ble planlagt for 2009. Imidlertid forble gruppen stort sett inaktiv frem til 2010, frem til den ga ut singelen Strength in Numbers fra debutalbumet The Hymn of a Broken Man, utgitt 18. januar 2011.


== Bandmedlemmer ==
Adam Dutkiewicz – vokal, gitar, bass, trommer (2007 – )
Jesse Leach – vokal (2007 – )TurnemusikereJoel Stroetzel – gitar (2011 – )
Matt Bachand –  bass, bakgrunnsvokal (2011 – )
Dan Gluszak – trommer (2011 – )Tidligere turnemusikereDaniel Struble – bass (2011)


== Diskografi ==
The Hymn of a Broken Man (2011)


=== Musikkvideoer ===
"Strength In Numbers"
"Live In Love"


== Referanser ==


== Eksterne lenker ==
(en) Offisielt nettsted 
(en) Times of Grace (band) – kategori av bilder, video eller lyd på Commons 
(en) Times of Grace på Discogs 
(en) Times of Grace på MusicBrainz 
(en) Times of Grace på Spotify 
(en) Times of Grace på Songkick 
(en) Times of Grace på AllMusic 
(en) Times of Grace på MySpace
Institute of Heraldry

Institute of Heraldry (offisielt: United States Army Institute of Heraldry) er en enhet i USAs hær som har ansvar for heraldikk i USAs forsvar. Enheten er sakkyndig instans i spørsmål om våpenskjold og insignier som emblemer, segl, avdelingsmerker, medaljer og andre utmerkelser, faner og flagg, uniformer og distinksjoner. Instituttet har i mange tilfeller også ansvar for utforming av disse. 
Institute of Heraldry ble etablert i 1960, men har eldre aner tilbake til 1919 da et heraldisk kontor ble organisert under Krigsdepartementet. Det holder til på Fort Belvoir i Virginia.
Enheten yter også tjenester til andre forsvarsgrener enn hæren og til USAs føderale regjering.


== Referanser ==


== Eksterne lenker ==
(en) Offisielt nettsted 
(en) United States Army Institute of Heraldry – kategori av bilder, video eller lyd på Commons 
Steven Heller: «The Design of American Heraldry: An Interview with Charles V. Mugno», Defense Transportation Journal,  april 2008
Hugo Blümner

Hugo Johann Friedrich Daniel Wilhelm Ferdinand Blümner (født 9. august 1844 i Berlin, død 1. januar 1919 i Zürich) var en tysk arkeolog og filolog. 
Blümner ble professor i klassisk filologi i 1877 ved Zürichs universitet og utmerket seg som kjenner av de praktiske yrkene og dekorasjonskunst i antikken.


== Bibliografi (utvalg) ==
Technologie und Terminologie der Gewerbe und Künste bei Griechen und Römern (fire bind, 1874–87)
Das Kunstgewerbe im Alterthum (to bind, 1884–85)
Leben und Sitten der Griechen (tre bind, 1887)


== Referanser ==


== Kilder ==
Blümner, Hugo Nordisk familjebok (2. opplag, 1905)


== Eksterne lenker ==
 "Blümner, Hugo". New International Encyclopedia. 1905.
Vivaldimassakren

Vivaldimassakren (orig. The Scarlatti Tilt) er en novelle skrevet av den amerikanske forfatteren og dikteren Richard Brautigan. Novellen er den korteste novellen til Richard Brautigan og består av to setninger.
I denne teksten kan man lett lese mellom linjene for å få med seg hva som har skjedd og hva som er konflikten.
Den er utgitt i novellesamlingen Revenge of the Lawn: Stories 1962-1970 fra 1971.


== Referanser ==
Yobal Dueñas

Yobal Dueñas Martínez (født 4. mai 1972 i Pinar del Río) er en cubansk baseballspiller som deltok i De olympiske leker i 2000 i Sydney.
Dueñas vant en olympisk sølvmedalje i baseball under sommer-OL 2000 i Sydney. Han var med på det cubanske laget som kom på andreplass i baseballturneringen bak USA. Cuba tapte finalen til USA 0–4.


== OL-medaljer ==
 2000  Sydney -  Sølv i baseball  Cuba


== Eksterne lenker ==
(en) Yobal Dueñas – Olympedia 
(en) Yobal Dueñas – Sports-Reference (OL-resultater – arkivert)
Yasser Gómez

Yasser Gómez Soto (født 1. april 1980),  cubansk baseballspiller som deltok i de olympiske leker 2000 i Sydney.
Gómez vant en olympisk sølvmedalje i baseball under Sommer-OL 2000 i Sydney. Han var med på det cubanske laget som kom på andreplass i baseballturneringen bak USA. Cuba tapte finalen til USA med 0-4.


== OL-medaljer ==
 2000  Sydney -  Sølv i baseball  Cuba


== Referanser ==


== Eksterne lenker ==
(en) Yasser Gómez – Olympedia 
(en) Yasser Gómez – Sports-Reference (OL-resultater – arkivert) 
(en) Yasser Gómez – Baseball-Reference.com (Minor League) 
(en) Yasser Gómez – fangraphs.com